CELEX: E2006J0005
Language: et
Date: 2007-12-14 00:00:00
Title: Otsus, 14. detsember 2007 , kohtuasjas E-5/06, EFTA järelevalveamet vs . Liechtensteini Vürstiriik (Lepinguosalise kohustuste täitmata jätmine — Nõukogu määruse (EMÜ) nr 1408/71 artikli 4 lõiked 1 ja 2a — Sotsiaalkindlustushüvitised ja mitteosamakselised erihüvitised — Määruse (EMÜ) nr 1408/71 IIa lisa (milles on loetletud mitteosamakselised erihüvitised) õiguslik toime — EMP nõukogu otsus nr 1/95, mis käsitleb EMP lepingu jõustumist Liechtensteini suhtes)

8.5.2008   
            
            
               ET
            
            
               Euroopa Liidu Teataja
            
            
               C 113/14
            
         
      OTSUS,
   14. detsember 2007,
   kohtuasjas E-5/06,
   EFTA järelevalveamet vs. Liechtensteini Vürstiriik
   
      (Lepinguosalise kohustuste täitmata jätmine — Nõukogu määruse (EMÜ) nr 1408/71 artikli 4 lõiked 1 ja 2a — Sotsiaalkindlustushüvitised ja mitteosamakselised erihüvitised — Määruse (EMÜ) nr 1408/71 IIa lisa (milles on loetletud mitteosamakselised erihüvitised) õiguslik toime — EMP nõukogu otsus nr 1/95, mis käsitleb EMP lepingu jõustumist Liechtensteini suhtes)
   
   (2008/C 113/11)
   Kohtuasjas E-5/06, EFTA järelevalveamet vs. Liechtensteini Vürstiriik, on esitatud nõue, et kohus tuvastaks, et Liechtensteini Vürstiriik ei ole täitnud oma kohustusi, mis tulenevad EMP lepingu VI lisa punktis 1 viidatud õigusakti (nõukogu määrus (EMÜ) nr 1408/71, 14. juuni 1971, sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes, mida on kohandatud EMP lepinguga selle protokolli nr 1 alusel) artikli 19 lõigetest 1 ja 2, artikli 25 lõikest 1 ja artikli 28 lõikest 1. Kohus, koosseisus esimees Carl Baudenbacher, ettekandev kohtunik Henrik Bull ja kohtunik Thorgeir Örlygsson, tegi 14. detsembril 2007. aastal otsuse, mille resolutiivosa on järgmine:
   
               1.
            
            
               Kohus tuvastas, et kohaldades abitustoetuse saamiseks Liechtensteinis elamise nõuet, on Liechtensteini Vürstiriik jätnud täitmata oma kohustused, mis tulenevad EMP lepingu VI lisa punktis 1 viidatud õigusakti (nõukogu määrus (EMÜ) nr 1408/71, 14. juuni 1971, sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes, mida on kohandatud EMP lepinguga selle protokolli nr 1 alusel) artikli 19 lõigetest 1 ja 2, artikli 25 lõikest 1 ja artikli 28 lõikest 1.
            
         
               2.
            
            
               Kohus kohustab Liechtensteini Vürstiriiki kandma menetluskulud.